pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.แรงงาน น้อมนำ เศรษฐกิจพอเพียง มุ่งสู่ Green Job ส่งเสริมงานมีคุณค่า สู่เวทีโลก
วันพุธที่ 14 มิถุนายน 2560
รมว.แรงงาน น้อมนํา เศรษฐกิจพอเพียง มุ่งสู่ Green Job ส่งเสริมงานมีคุณค่า สู่เวทีโลก
รมว.แรงงาน กล่าวถ้อยแถลงการประชุมเพื่ออภิปรายรายงานของผู้อํานวยการใหญ่องค์การแรงงานระหว่างประเทศ เรื่อง "การทํางานในภูมิอากาศที่เปลี่ยนแปลง : ข้อริเริ่มสีเขียว” ณ องค์การแรงงานระหว่างประเทศ เรื่อง "การทํางานในภูมิอากาศที่เปลี่ยนแปลง : ข้อริเริ่มสีเขียว
วันนี้ (13 มิ.ย. 60) พลเอก ศิริชัย ดิษฐกุล รัฐมนตรีว่าการกระทรวงแรงงาน ได้กล่าวถ้อยแถลง
ในวาระการประชุมเพื่ออภิปรายรายงานของผู้อํานวยการใหญ่องค์การแรงงานระหว่างประเทศ เรื่อง "การทํางานในภูมิอากาศที่เปลี่ยนแปลง : ข้อริเริ่มสีเขียว” ณ องค์การแรงงานระหว่างประเทศ (ILO) กรุงเจนีวา ประเทศสวิตเซอร์แลนด์ โดยปีนี้ ILO ให้ความสําคัญกับการขับเคลื่อนวาระงานสีเขียว (Green Job) ควบคู่กับการบรรลุเป้าหมายความยั่งยืนด้านสิ่งแวดล้อม ทั้งนี้ประเทศไทยได้น้อมนําเศรษฐกิจพอเพียง (ของในหลวงรัชกาลที่ 9) ซึ่งเป็นหลักการที่สําคัญที่มุ่งเน้นการสร้างสมดุลระหว่าง ความเจริญรุ่งเรืองทางเศรษฐกิจการพัฒนาสังคม และความยั่งยืนของสิ่งแวดล้อม โดยกว่า 7 ทศวรรษ ที่หลักการนี้ได้พิสูจน์ให้เราเห็นว่าเป็นเงื่อนไช ที่สําคัญที่สุดในการขับเคลื่อนประเด็นเกี่ยวกับทรัพยากรธรรมชาติและสิ่งแวดล้อม คือ การสร้างงานที่มีคุณค่าให้แก่ประชาชนพร้อมทั้งเป็นการแก้ไขปัญหาการทําลาย ทรัพยากรธรรมชาติและสิ่งแวดล้อมด้วยการสร้างความตระหนักรู้ให้แก่ประชาชนถึงความยั่งยืนระยะยาว มากกว่าการแสวงหาประโยชน์โดยไม่รับผิดชอบในระยะสั้น เพื่อบรรลุเป้าหมายการพัฒนาที่ยั่งยืน (SDGs) ซึ่งสอดคล้องกับ ILO ที่เห็นว่าการเปลี่ยนผ่านไปสู่เศรษฐกิจสีเขียวนั้นจะต้องเป็นธรรม และครอบคลุม ซึ่งเป็นการส่งเสริมให้ประชาชนสามารถทํางานและดํารงชีวิตได้อย่างกลมกลืนกับเศรษฐกิจสีเขียว เป็นสิ่งจําเป็นที่จะนําไปสู่การกระตุ้นให้เกิดความเชื่อมั่นว่าอนาคตของเศรษฐกิจที่มีความสะอาดและเป็นมิตรต่อสิ่งแวดล้อม จะไม่เป็นอุปสรรคต่อการดํารงชีวิต และการจ้างงาน ตามปณิธานของเป้าหมายการพัฒนาที่ยั่งยืนที่มุ่งมั่นจะพัฒนาเศรษฐกิจและสังคมที่มีความเจริญรุ่งเรือง และต้องทํางานร่วมกับองค์กรนายจ้างและลูกจ้าง โดยไม่ทิ้งใครไว้ข้างหลัง
โดยที่ผ่านมานั้น เพื่อส่งเสริมให้เกิดการเปลี่ยนผ่านที่ราบรื่นไปสู่เศรษฐกิจที่มีการเจริญเติบโตสูง
และความยั่งยืนของสิ่งแวดล้อม รัฐบาลไทยได้ดําเนินมาตรการ เพื่อที่จะพัฒนาทักษะฝีมือให้แก่ผู้ทํางาน เพื่อให้มีความสามารถพร้อมรองรับเศรษฐกิจสีเขียว โดยการพัฒนาให้สามารถที่จะใช้วัสดุและสารเคมีที่เป็นมิตรต่อสิ่งแวดล้อม รวมทั้งการบริหารจัดการของเสียที่มีประสิทธิภาพสอดคล้องกับเศรษฐกิจและการผลิตสีเขียว นอกจากการมุ่งเน้นในการพัฒนาทุนมนุษย์และเสริมสร้างศักยภาพแล้ว เรายังให้ความสําคัญกับการสร้างความตระหนักรู้ให้แก่ประชาชนทั่วไปเกี่ยวกับคุณค่าที่แท้จริงของความยั่งยืนในระยะยาวมากกว่าผลประโยชน์ที่ไม่รับผิดชอบในระยะสั้น เพื่อสร้างความยั่งยืนให้เกิดขึ้นสําหรับการพัฒนาสังคมสีเขียวซึ่งรัฐบาลได้นํามาเป็นกรอบแนวคิดในการกําหนดยุทธศาสตร์ชาติ 20 ปี ไว้ด้วยแล้ว
จากถ้อยแถลงข้างต้นสร้างความพึงพอใจแก่ผู้เข้าร่วมการประชุมทั่วโลก พร้อมแสดงความยินดีที่ประเทศไทยมีทิศทางชัดเจนและเอาความริเริ่มสีเขียวแห่งศตวรรษไปเป็นส่วนหนึ่งของการปฏิรูปอนาคตแห่งการทํางาน และการสอดส่องดูแลเพื่อสร้างความมั่นใจให้กับทุกฝ่ายว่าการก้าวไปข้างหน้าย่อมจะก่อให้เกิดประโยชน์เป็นที่ประจักษ์ต่อทั้ง ILO และสมาชิกไตรภาคีขององค์กร
------------------------------------
กลุ่มงานโฆษกและการข่าว/
กองเผยแพร่และประชาสัมพันธ์ - ข่าว/
13 มิถุนายน 2560
รัฐบาลไทย-ข่าวทำเนียบรัฐบาล-สมอ. บุกจับเหล็กคาโรงงานย่านบ่อวิน จ.ชลบุรี พบเหล็กไม่ได้มาตรฐานกว่า 10,000 ตัน มูลค่ากว่า 300 ล้านบาท
วันศุกร์ที่ 27 ธันวาคม 2562
สมอ. บุกจับเหล็กคาโรงงานย่านบ่อวิน จ.ชลบุรี พบเหล็กไม่ได้มาตรฐานกว่า 10,000 ตัน มูลค่ากว่า 300 ล้านบาท
สมอ. ลงพื้นที่ย่านบ่อวิน จ.ชลบุรี บุกจับเหล็กไม่ได้มาตรฐานคาโรงงานกว่า 10,000 ตัน  มูลค่ากว่า 300 ล้านบาท ทลายแหล่งต้นตอผลิตก่อนส่งจําหน่ายยังผู้บริโภค
สมอ. ลงพื้นที่ย่านบ่อวิน จ.ชลบุรี บุกจับเหล็กไม่ได้มาตรฐานคาโรงงานกว่า 10,000 ตัน มูลค่ากว่า 300 ล้านบาท ทลายแหล่งต้นตอผลิตก่อนส่งจําหน่ายยังผู้บริโภค โดยการตรวจจับครั้งนี้ เป็นการขยายผลจากการตรวจร้านจําหน่ายสินค้าในท้องตลาด พบว่ามีการจําหน่ายเหล็กจากบริษัทนี้มากผิดปกติ จึงจับตามองอย่างใกล้ชิด พบมีการผลิตเหล็กไม่ได้มาตรฐาน จึงเข้าตรวจจับทันที
นายวันชัย พนมชัย เลขาธิการ สมอ. เปิดเผยภายหลังเข้าตรวจจับเหล็กไม่ได้มาตรฐานย่านบ่อวิน จังหวัดชลบุรี ในขณะกําลังเดินเครื่องผลิต ว่า สมอ. ให้ความสําคัญกับการตรวจควบคุมการจําหน่ายสินค้าในท้องตลาดอย่างเข้มงวด และได้เฝ้าระวังสินค้าที่เสี่ยงต่อความปลอดภัยของประชาชนอย่างใกล้ชิด โดยเฉพาะสินค้าที่ สมอ. ควบคุมจํานวน 115 รายการ เพื่อคุ้มครองผู้บริโภคให้ปลอดภัย ล่าสุด สมอ. ได้เข้าตรวจโรงงานผลิตเหล็กรายใหญ่ย่านบ่อวิน จังหวัดชลบุรี ซึ่งเดิมเจ้าของกิจการเป็นคนไทยที่ได้รับใบอนุญาตจาก สมอ. ต่อมาได้เปลี่ยนเจ้าของกิจการเป็นคนจีน โดยไม่แจ้งให้ สมอ. ทราบ พบมีการผลิตเหล็กไม่เป็นไปตามมาตรฐาน และผลิตเหล็กเบา จํานวนกว่า 10,000 ตัน มูลค่ากว่า 300 ล้านบาท ซึ่งหากเหล็กดังกล่าวหลุดจากโรงงานถึงมือผู้บริโภค และถูกนําไปใช้ในการก่อสร้างจะส่งผลเสียหายต่อความปลอดภัยในชีวิตและทรัพย์สินของประชาชนอย่างมหาศาล
การตรวจจับครั้งนี้ นับเป็นการทลายแหล่งต้นตอการผลิตเหล็กที่ไม่เป็นไปตามมาตรฐานรายใหญ่ของประเทศ ซึ่งที่ผ่านมา สมอ. ได้เฝ้าจับตาการผลิตและนําเข้าสินค้าดังกล่าวอย่างใกล้ชิดผ่านระบบ National Single Window (NSW) หากพบมีการผลิตและนําเข้าในปริมาณมากผิดปกติ จะเข้าทําการตรวจสอบอย่างเข้มงวดทันที สําหรับบทลงโทษของผู้ประกอบการรายนี้ต้องระวางโทษในกรณีทําสินค้าโดยไม่ได้รับใบอนุญาต จําคุกไม่เกิน 2 ปี ปรับไม่เกิน 2 ล้านบาท หรือทั้งจําทั้งปรับ ทําของไม่เป็นไปตามมาตรฐาน จําคุกไม่เกิน 2 ปี ปรับไม่เกิน 2 ล้านบาท หรือทั้งจําทั้งปรับ และแสดงเครื่องหมายมาตรฐานบนสินค้าโดยไม่ได้รับใบอนุญาต จําคุกไม่เกิน 1 ปี ปรับไม่เกิน 1 ล้านบาท หรือทั้งจําทั้งปรับ
เลขาธิการ สมอ. กล่าวเพิ่มเติมว่า การลงพื้นที่ตรวจติดตามผู้ทํา ผู้นําเข้า และผู้จําหน่ายสินค้าในท้องตลาด เป็นภารกิจที่สําคัญของ สมอ. และถือเป็นมาตรการหนึ่งของกระทรวงอุตสาหกรรมในการปกป้องคุ้มครองผู้บริโภคให้ได้รับความปลอดภัยจากการใช้สินค้า ซึ่งเป็นไปตามนโยบายของรัฐมนตรีว่าการกระทรวงอุตสาหกรรม (นายสุริยะ จึงรุ่งเรืองกิจ) ที่ได้เน้นย้ํา สมอ. ให้ตรวจติดตามอย่างเข้มงวด เพื่อให้ประชาชนได้ใช้สินค้าอย่างปลอดภัย
รัฐบาลไทย-ข่าวทำเนียบรัฐบาล-กสร. ย้ำย้ายสถานประกอบกิจการต้องบอกลูกจ้างล่วงหน้า
วันศุกร์ที่ 4 ตุลาคม 2562
กสร. ย้ําย้ายสถานประกอบกิจการต้องบอกลูกจ้างล่วงหน้า
กรมสวัสดิการและคุ้มครองแรงงาน ย้ํานายจ้างย้ายสถานประกอบกิจการกระทบการดํารงชีวิต      ต้องแจ้งลูกจ้างล่วงหน้าไม่น้อยกว่า 30 วัน และจ่ายค่าชดเชยพิเศษให้แก่ลูกจ้างที่ไม่ประสงค์จะย้ายภายใน 7 วัน      นับแต่วันย้ายสถานประกอบการ
นายสมบูรณ์ ตรัยศิลานันท์ รองอธิบดีกรมสวัสดิการและคุ้มครองแรงงาน (กสร.) เปิดเผยว่า พระราชบัญญัติคุ้มครองแรงงาน (ฉบับที่ 7) พ.ศ. 2562 ได้กําหนดสิทธิ หน้าที่ของนายจ้าง ลูกจ้างในกรณี ที่นายจ้างย้ายสถานประกอบกิจการไปตั้ง ณ สถานที่ใหม่หรือสถานที่อื่นอันมีผลกระทบสําคัญต่อการดํารงชีวิตตามปกติของลูกจ้างหรือครอบครัว โดยกําหนดให้นายจ้างมีหน้าที่ปิดประกาศแจ้งให้ลูกจ้างทราบล่วงหน้า ไม่น้อยกว่า 30 วัน ก่อนย้ายสถานประกอบกิจการ สําหรับลูกจ้างที่ได้รับผลกระทบจากการย้ายสถานประกอบกิจการและไม่ประสงค์จะย้ายตามไปจะต้องแจ้งเป็นหนังสือให้นายจ้างทราบภายใน 30 วัน นับแต่วันที่นายจ้างปิดประกาศหรือนับแต่วันย้ายสถานประกอบกิจการ และมีสิทธิได้รับค่าชดเชยพิเศษ ไม่น้อยกว่าค่าชดเชย ที่ลูกจ้างมีสิทธิได้รับกรณีที่ถูกเลิกจ้าง สําหรับนายจ้างที่ไม่เห็นด้วยกับเหตุผลของลูกจ้างมีสิทธิที่จะยื่นคําร้อง ต่อคณะกรรมการสวัสดิการแรงงานเพื่อให้พิจารณาวินิจฉัยในเรื่องสิทธิดังกล่าวได้ภายใน 30 วัน นับแต่วันที่ได้รับแจ้งเป็นหนังสือจากลูกจ้าง
นายสมบูรณ์ กล่าวเพิ่มเติมว่า การที่พระราชบัญญัติคุ้มครองแรงงานได้กําหนดหลักเกณฑ์เกี่ยวกับการย้ายสถานประกอบกิจการขึ้นก็เพื่อให้เกิดความเป็นธรรมและบรรเทาความเดือดร้อนแก่ลูกจ้าง ที่ได้รับผลกระทบจากกรณีดังกล่าว อย่างไรก็ตาม กฎหมายได้กําหนดเงื่อนไขและขั้นตอนการดําเนินการ ตามกฎหมายไว้ จึงขอให้นายจ้าง ลูกจ้างทําความเข้าใจหลักเกณฑ์และวิธีปฏิบัติตามกฎหมายให้ชัดเจน เพื่อประโยชน์ของทั้งสองฝ่าย หากมีข้อสงสัยสามารถสอบถามได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือหมายเลขโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-รมว.ดิจิทัลฯ หารือความร่วมมือ 5 ด้าน กับผู้แทน MIC ประเทศญี่ปุ่น
วันศุกร์ที่ 17 พฤศจิกายน 2560
รมว.ดิจิทัลฯ หารือความร่วมมือ 5 ด้าน กับผู้แทน MIC ประเทศญี่ปุ่น
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมผู้บริหารกระทรวงดิจิทัลฯ ให้การต้อนรับ Mr. Masahiko Tominaka ตําแหน่ง Vice-Minister for Policy Coordinator (Internation Affairs) กระทรวงกิจการภายในและการสื่อสารแห่งประเทศญี่ปุ่น (Ministry of Internal Affairs and Communications : MIC) พร้อมคณะ และเจ้าหน้าที่จากสถานเอกอัครราชทูตญี่ปุ่นประจําประเทศไทย โดยยังได้ร่วมหารือเกี่ยวกับการดําเนินความร่วมมือด้านดิจิทัลที่เป็นรูปธรรม ภายใต้กรอบบันทึกความความเข้าใจระหว่างกระทรวงดิจิทัลฯ และกระทรวงกิจการภายในฯ รวมถึงการกระชับความร่วมมือด้านดิจิทัลระหว่างไทยและญี่ปุ่นในด้านอื่นๆ ได้แก่ 1) ความร่วมมือภายใต้โครงการ ASEAN-Japan Cybersecurtiy Cooperation Hub 2) ความร่วมมือด้านไปรษณีย์ระหว่างบริษัท ไปรษณีย์ไทย จํากัด และ Japan Post/ภาคเอกชนญี่ปุ่น 3) ความร่วมมือด้านอุตุนิยมวิทยา 4) ความร่วมมือภายใต้กรอบสหภาพโทรคมนาคมระหว่างประเทศ (International Telecommunication Union: ITU) และ 5) ความร่วมมือภายใต้กรอบ Asia-Pacific Telecommunity (APT) นอกจากนี้ ทั้งสองฝ่ายยังได้หารือเกี่ยวกับความร่วมมือในอนาคต ซึ่งจะมีผลต่อการพัฒนาเศรษฐกิจและสังคมดิจิทัลของทั้งสองประเทศ อาทิ Internet of Things (IoT) ปัญญาประดิษฐ์ (AI) ศูนย์ข้อมูล Big Data โครงข่าย Fiber optic และเทคโนโลยี 5G เป็นต้น เมื่อวันที่ 15 พฤศจิกายน 2560 ณ โรงแรมเซ็นทารา แกรนด์ แอท เซ็นทรัลเวิลด์ ถนนพระราม 1 เขตปทุมวัน กรุงเทพฯ
********************
รัฐบาลไทย-ข่าวทำเนียบรัฐบาล-กรมบัญชีกลางแจงการช่วยเหลือคู่สัญญากับหน่วยงานของรัฐที่ได้รับผลกระทบจากพายุปาบึก
วันอังคารที่ 8 มกราคม 2562
กรมบัญชีกลางแจงการช่วยเหลือคู่สัญญากับหน่วยงานของรัฐที่ได้รับผลกระทบจากพายุปาบึก
กรมบัญชีกลางมีมาตรการบรรเทาความเดือดร้อนสําหรับคู่สัญญากับหน่วยงานของรัฐที่ได้รับผลกระทบจากพายุปาบึก โดยผู้มีอํานาจของหน่วยงานของรัฐสามารถใช้ดุลพินิจในการงดหรือลดค่าปรับ หรือขยายเวลาสัญญาได้เอง โดยไม่ต้องขอความเห็นชอบแต่อย่างใด
กรมบัญชีกลางมีมาตรการบรรเทาความเดือดร้อนสําหรับคู่สัญญากับหน่วยงานของรัฐที่ได้รับผลกระทบจากพายุปาบึก โดยผู้มีอํานาจของหน่วยงานของรัฐสามารถใช้ดุลพินิจในการงดหรือลดค่าปรับ หรือขยายเวลาสัญญาได้เอง โดยไม่ต้องขอความเห็นชอบแต่อย่างใด ซึ่งเป็นไปตาม พ.ร.บ.จัดซื้อจัดจ้างฯ ปี 2560 และ ระเบียบการจัดซื้อจัดจ้างฯ ปี 2560 พร้อมทั้งเตรียมเสนอคณะกรรมการวินิจฉัยปัญหาการจัดซื้อจัดจ้างฯ ออกหนังสือซ้อมความเข้าใจภายในกลางเดือน ม.ค. 62
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า จากกรณีที่พายุโซนร้อน “ปาบึก” (PABUK) เคลื่อนที่เข้าสู่ประเทศไทยบริเวณจังหวัดทางภาคใต้ ในระหว่างวันที่ 3-5 มกราคม 2562 ซึ่งภัยธรรมชาติดังกล่าวเกิดขึ้นเป็นวงกว้างและส่งผลกระทบต่อคู่สัญญากับหน่วยงานของรัฐในจังหวัดทําให้ไม่สามารถส่งมอบงานได้
จากพระราชบัญญัติการจัดซื้อจัดจ้างและการบริหารพัสดุ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุ พ.ศ. 2560 ได้กําหนดไว้ว่า การงดหรือลดค่าปรับให้แก่คู่สัญญา หรือการขยายเวลาทําการตามสัญญาหรือข้อตกลง ในกรณีที่เกิดเหตุสุดวิสัย หรือเหตุเกิดจากพฤติการณ์อันหนึ่งอันใดที่คู่สัญญา
ไม่ต้องรับผิดตามกฎหมาย ซึ่งเหตุการณ์ที่เกิดขึ้นดังกล่าวทําให้คู่สัญญากับหน่วยงานของรัฐไม่สามารถส่งมอบสิ่งของหรืองานได้ตามเงื่อนไขที่กําหนดไว้ในสัญญา โดยคู่สัญญากับหน่วยงานของรัฐต้องแจ้งเหตุให้หน่วยงานของรัฐทราบภายใน 15 วัน นับถัดจากวันที่เหตุนั้นได้สิ้นสุดลง ในการให้ความช่วยเหลือคู่สัญญากับหน่วยงานของรัฐตามกรณีข้างต้น ผู้มีอํานาจของหน่วยงานของรัฐสามารถใช้ดุลพินิจในการพิจารณาดําเนินการได้ตามจํานวนวันที่มีเหตุเกิดขึ้นจริง โดยไม่ต้องขอความเห็นชอบต่อคณะกรรมการวินิจฉัยปัญหาการจัดซื้อจัดจ้างและบริหารพัสดุแต่อย่างใด
อธิบดีกรมบัญชีกลาง กล่าวในตอนท้ายว่า เพื่อบรรเทาปัญหาให้กับคู่สัญญากับหน่วยงานของรัฐที่ได้รับผลกระทบ รวมทั้งสร้างความเข้าใจที่ถูกต้อง ชัดเจนให้กับหน่วยงานของรัฐ กรมบัญชีกลางจะนํากรณีดังกล่าว เสนอให้คณะกรรมการวินิจฉัยปัญหาการจัดซื้อจัดจ้างและบริหารพัสดุพิจารณาในวันที่ 9 มกราคม 2562 และจะทําหนังสือแจ้งเวียน
ซ้อมความเข้าใจเกี่ยวกับเรื่องดังกล่าวเพื่อให้หน่วยงานของรัฐใช้เป็นแนวทางในการปฏิบัติต่อไป
รัฐบาลไทย-ข่าวทำเนียบรัฐบาล-รมว.ทส. ให้การต้อนรับผู้อำนวยการองค์การสัตว์ป่าโลกสากล
วันพุธที่ 2 มกราคม 2562
รมว.ทส. ให้การต้อนรับผู้อํานวยการองค์การสัตว์ป่าโลกสากล
รมว.ทส. ให้การต้อนรับผู้อํานวยการองค์การสัตว์ป่าโลกสากล
รมว.ทส. ให้การต้อนรับผู้อํานวยการองค์การสัตว์ป่าโลกสากล
เมื่อวันที่ 27 ธ.ค. 61 เวลา 13.30 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมให้การต้อนรับ นางสาวเยาวลักษณ์ เธียรเชาว์ ผู้อํานวยการองค์การสัตว์ป่าโลกสากล (World Wild Fund For Nature : WWF) สํานักงานประเทศไทยและคณะผู้ติดตามเพื่อสวัสดีปีใหม่และหารือเรื่องการอนุรักษ์สัตว์ป่าในประเทศไทย รวมถึงเชิญชวนให้ประเทศไทยเข้าร่วมโครงการ International Ranger Survey ซึ่งเป็นโครงการสํารวจการทํางานของผู้พิทักษ์ป่าที่ WWF มีการดําเนินงานร่วมกับ University of Central Florida (UCF) เพื่อให้ทราบถึงปัญหาและความท้าทายที่ผู้พิทักษ์ป่าต้องเผชิญในขณะปฏิบัติงาน รวมถึงให้ข้อเสนอแนะเพื่อสนับสนุนให้ผู้พิทักษ์ป่าสามารถปฏิบัติงานได้อย่างมีประสิทธิภาพสูงสุด ซึ่งขณะนี้ได้มีการสํารวจแล้วใน17ประเทศ ทั้งนี้ WWF แจ้งว่าประเทศไทยมีการจัดการพื้นที่อนุรักษ์ที่ดี และมีการส่งเสริมการทํางานของผู้พิทักษ์ป่ามากกว่าประเทศอื่น ดังนั้น การเข้าร่วมโครงการดังกล่าวจะช่วยส่งเสริมภาพลักษณ์ของประเทศไทยและสามารถเป็นตัวอย่างที่ดีให้กับประเทศอื่นๆ ได้อีกด้วย
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้แจ้งให้ทราบว่า รัฐบาลให้ความสําคัญในเรื่องการเพิ่มพื้นที่ป่าไม้และการอนุรักษ์สัตว์ป่าเป็นอย่างมาก และจากการทํางานร่วมกันของทุกฝ่ายเพื่อหยุดยั้งการบุกรุกทําลายพื้นที่ป่า ทําให้สามารถเพิ่มพื้นที่ป่าไม้ได้ ๐.๑๙ ล้านไร่ และปัจจุบันประเทศไทยมีพื้นที่ป่าไม้รวม 102.4 ล้านไร่ ทั้งนี้ ในช่วงการบริหารราชการของรัฐบาลชุดปัจจุบัน กระทรวงทรัพยากรธรรมชาติและสิ่งแวดล้อมได้ประกาศพื้นที่อุทยานแห่งชาติจํานวน ๕ แห่ง พื้นที่เขตรักษาพันธุ์สัตว์ป่าจํานวน ๓ แห่ง และพื้นที่เขตห้ามล่าสัตว์ป่า จํานวน 19แห่ง คิดเป็นเนื้อที่ป่าไม้รวมประมาณ2.1 ล้านไร่ รวมทั้งได้เสนอร่างพระราชบัญญัติอุทยานแห่งชาติ พ.ศ. ... และร่างพระราชบัญญัติแห่งชาติสงวนและคุ้มครองสัตว์ป่า พ.ศ. ... สําหรับในปี พ.ศ. ๒๕๖๒ มีนโยบายให้กรมอุทยานแห่งชาติ สัตว์ป่าและพันธุ์พืช เน้นการดําเนินงานในเรื่องการป้องกันและอนุรักษ์สัตว์ป่าโดยใช้ระบบลาดตระเวนเชิงคุณภาพ (Smart Patrol System) นอกจากนี้ ในโอกาสการเข้าร่วมการประชุม Illegal Wildlife Trade Conference: London 2018 เมื่อวันที่ 11-12 ตุลาคม 2561 ณ สหราชอาณาจักร รัฐมนตรีว่าการกระทรวงทรัพยากรธรรมชาติและสิ่งแวดล้อมได้มีโอกาสหารือทวิภาคีกับมกุฎราชกุมารรัฐยะโฮร์ ประเทศมาเลเซีย ในประเด็นความร่วมมือด้านการป้องกันการลักลอบค้าสัตว์ป่าและพืชป่าผิดกฎหมายระหว่างประเทศด้วย ทั้งนี้ ได้มอบหมายให้กรมอุทยานแห่งชาติ สัตว์ป่าและพันธุ์พืชประสานความร่วมมือกับประเทศมาเลเซียในเรื่องดังกล่าวแล้ว และสําหรับในปี พ.ศ. 2562 ที่ประเทศไทยจะเป็นประธาน ASEAN นั้น ขอเชิญชวนให้ WWF มีส่วนร่วมในการประชุมระดับรัฐมนตรีอาเซียนสมัยพิเศษ เรื่อง การป้องกันการลักลอบค้าสัตว์ป่าผิดกฎหมาย ที่ประเทศไทยจะเป็นเจ้าภาพ เพื่อสนับสนุนการอนุรักษ์สัตว์ป่าในระดับภูมิภาคด้วย
รัฐบาลไทย-ข่าวทำเนียบรัฐบาล-รมว.ดิจิทัลฯ ลงพื้นที่พบปะและมอบนโยบายแก่ผู้ประกอบการ Digital Start Up ที่ จ.อุบลราชธานี
วันพุธที่ 25 กรกฎาคม 2561
รมว.ดิจิทัลฯ ลงพื้นที่พบปะและมอบนโยบายแก่ผู้ประกอบการ Digital Start Up ที่ จ.อุบลราชธานี
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ลงพื้นที่ตรวจเยี่ยม และมอบนโยบายแก่ผู้ประกอบการ Digital Start Up ที่จังหวัดอุบลราชธานี โดยมอบหมายให้สํานักงานส่งเสริมเศรษฐกิจดิจิทัล (depa) สนับสนุนและส่งเสริมให้เกิดสภาพแวดล้อมที่เหมาะสมกับกิจการวิสาหกิจเริ่มต้นในพื้นที่กลุ่มจังหวัดภาคอีสานตอนล่าง ผลักดันจังหวัดอุบลราชธานีให้เป็นเมืองขับเคลื่อนผู้ประกอบการวิสาหกิจเริ่มต้นด้านดิจิทัล (Digital Start Up) ในเขตพื้นที่กลุ่มจังหวัดภาคอีสานตอนล่าง ประกอบด้วย จังหวัดอุบลราชธานี ยโสธร อํานาจเจริญ และศรีสะเกษ รวมถึงการเชื่อมโยงกิจกรรมและโครงการของ depa ที่จะดําเนินการในพื้นที่ให้เกื้อหนุนซึ่งกันและกัน เพื่อทําให้เกิดการสร้างความต้องการแท้จริงของตลาด (Create Market Demand) และส่งผลให้ผู้ประกอบการ Digital Start Up มีตลาดใหม่ๆ เกิดขึ้น ซึ่งปัจจุบันผู้ประกอบการ Digital Start Up ในพื้นที่ได้รับความไว้วางใจจากนักลงทุนและลูกค้าทั้งในประเทศและต่างประเทศ ทําให้เกิดสภาพแวดล้อม (Ecosystem) ที่เหมาะสมสําหรับการขับเคลื่อนเศรษฐกิจดิจิทัลผ่านกิจกรรมต่างๆ เช่น การจับคู่ธุรกิจ การขึ้นทะเบียนผู้ประกอบการ การถ่ายทอดเทคโนโลยี (Technology Transfer) การกระตุ้นและการสร้างความต้องการการใช้เทคโนโลยีดิจิทัลในพื้นที่ เมื่อวันที่ 21 กรกฎาคม 2561 ณ สํานักงานส่งเสริมเศรษฐกิจดิจิทัล สาขาภาคอีสานตอนล่าง จังหวัดอุบลราชธานี
************************
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าแผนยกระดับสหกรณ์ ชูนโยบายขับเคลื่อนการพัฒนาความเข้มแข็งสหกรณ์ปี 2561
วันพฤหัสบดีที่ 16 พฤศจิกายน 2560
กระทรวงเกษตรฯ เดินหน้าแผนยกระดับสหกรณ์ ชูนโยบายขับเคลื่อนการพัฒนาความเข้มแข็งสหกรณ์ปี 2561
กระทรวงเกษตรฯ เดินหน้าแผนยกระดับสหกรณ์ ชูนโยบายขับเคลื่อนการพัฒนาความเข้มแข็งสหกรณ์ปี 2561 หวังเชื่อมโยงเกษตรแปลงใหญ่ สร้างรายได้และความยั่งยืนแก่สมาชิก
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยถึงความก้าวหน้าการดําเนินงานด้านสหกรณ์ ว่า ตามที่ได้มอบหมายให้กรมส่งเสริมสหกรณ์ดําเนินงานด้านสหกรณ์ โดยเน้นการสร้างความเข้มแข็ง การบูรณาการเพื่อให้สามารถรองรับการทําเกษตรกรรมแบบแปลงใหญ่ ซึ่งจะเป็นการสร้างความมั่นคงและสร้างโอกาสให้แก่สมาชิกสหกรณ์ รวมถึงการยกระดับมาตรฐานสินค้าเกษตร การเพิ่มมูลค่าของสินค้าเกษตร เพื่อให้สมาชิกสหกรณ์การเกษตรมีรายได้เพิ่มมากขึ้น ตลอดจนการผลักดันให้สหกรณ์ ในปี 2561 ให้เกิดเกษตร 4.0 นั้น กรมส่งเสริมสหกรณ์ได้รายงานความก้าวหน้า ดังนี้
นายพิเชษฐ์ วิริยะพาหะ อธิบดีกรมส่งเสริมสหกรณ์ กล่าวเพิ่มเติมว่า ความก้าวหน้าในการขับเคลื่อนการยกระดับความเข้มแข็งของสหกรณ์ ปี 2559 – 2560 กรมส่งเสริมสหกรณ์ได้ดําเนินการยกระดับชั้นสหกรณ์ จากปี 2558 มีสหกรณ์ชั้น 1 – 2,252 แห่ง ชั้น 2 – 4,102 แห่ง ชั้น 3 – 788 แห่ง และชั้น 4 – 1,088 แห่ง ผลการดําเนินงานจนถึงปัจจุบันสามารถยกระดับสหกรณ์ชั้น 1 – 3,096 แห่ง ชั้น 2 – 3,646 แห่ง ชั้น 3 – 398 แห่ง และชั้น 4 – 780 แห่ง สามารถยกระดับสหกรณ์ที่เข้มแข็ง (ชั้น 1,2) เพิ่มขึ้น เป็นร้อยละ 85 จากเดิมร้อยละ 77 ซึ่งสามารถแก้ไขข้อบกพร่องสหกรณ์แล้วเสร็จ 1,125 แห่ง ลดมูลค่าความเสียหายได้ถึง 29,975 ล้านบาท
สําหรับนโยบายการขับเคลื่อนการพัฒนาความเข้มแข็งสหกรณ์ปี 2561 ประกอบด้วย 4 แนวทาง คือ 1) สร้างความเข้มแข็งของสหกรณ์และกลุ่มเกษตรกรภายใต้ 5 มาตรการ ตามแผนพัฒนาความเข้มแข็งสหกรณ์ 2) ส่งเสริมสหกรณ์/กลุ่มเกษตรกรให้มีบทบาทขับเคลื่อนนโยบายรัฐ/ยกกระดาษ A4 จํานวน 15 โครงการสําคัญ 3) ยกระดับคุณภาพและมาตรฐานสินค้า สร้างมูลค่าเพิ่มสินค้าเกษตร โดยส่งเสริมสมาชิกผลิตสินค้ามาตรฐาน GAP เกษตรปลอดภัย และเกษตรอินทรีย์ รวมทั้งสนับสนุนการแปรรูปสินค้าเพื่อสร้างมูลค่าเพิ่มทางการตลาดการตลาด และ 4) พัฒนาคนบุคลากรทั้งในหน่วยงานและสหกรณ์ โดยพัฒนา Smart Officer, Smart farmer , Smart director, Smart manager เป็นต้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ. จับมือ พม.พัฒนาศักยภาพคนตามช่วงวัย และสร้างความเสมอภาครองรับสังคมผู้สูงอายุ
วันศุกร์ที่ 6 มกราคม 2560
สธ. จับมือ พม.พัฒนาศักยภาพคนตามช่วงวัย และสร้างความเสมอภาครองรับสังคมผู้สูงอายุ
รัฐมนตรีว่าการกระทรวงสาธารณสุข เผยนโยบายปี 2560 เร่งรัดการขับเคลื่อนยุทธศาสตร์และปฏิรูปการทํางานเกิดประโยชน์กับประชาชน
รัฐมนตรีว่าการกระทรวงสาธารณสุข เผยนโยบายปี2560เร่งรัดการขับเคลื่อนยุทธศาสตร์และปฏิรูปการทํางานเกิดประโยชน์กับประชาชน เป็นการวางรากฐานแข็งแรงมั่นคงให้รัฐบาลใหม่ที่จะเข้ามา จับมือกระทรวงพัฒนาสังคมและความมั่นคงของมนุษย์ พัฒนาคนตามช่วงวัยเน้นกลุ่มเด็กอายุ0-5ปีและผู้สูงอายุ
วันนี้ (5มกราคม2560) ที่ กระทรวงสาธารณสุข จ.นนทบุรี ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.โสภณ เมฆธน ปลัดกระทรวงสาธารณสุข ประชุมคณะผู้บริหารระดับสูงกระทรวงสาธารณสุข ครั้งที่1/2560โดยในวันนี้ได้เชิญพลตํารวจเอกอดุลย์ แสงสิงแก้ว รัฐมนตรีว่าการกระทรวงพัฒนาสังคมและความมั่นคงของมนุษย์ บรรยายพิเศษเรื่อง การบูรณาการแผนและการดําเนินงานการพัฒนาวัยเด็กและวัยผู้สูงอายุ และมีการถ่ายทอดเสียงไปยังสํานักงานสาธารณสุขทั่วประเทศ
ศ.คลินิก เกียรติคุณ นพ.ปิยะสกล กล่าวว่า การทํางานในปี2560รัฐบาลได้เร่งรัดการขับเคลื่อนยุทธศาสตร์และปฏิรูปการทํางาน เกิดประโยชน์กับประชาชน เป็นการวางรากฐานแข็งแรงมั่นคงให้รัฐบาลใหม่ที่จะเข้ามา เพื่อจะเดินได้อย่างไม่มีรอยต่อ โดยในปีนี้กระทรวงสาธารณสุขจะเน้นหนักการดูแลเด็กอายุ0-5ปีและผู้สูงอายุ ซึ่งต้องประสานการทํางานอย่างใกล้ชิดกับกระทรวงต่างๆ อาทิ กระทรวงพัฒนาสังคมและความมั่นคงของมนุษย์ กระทรวงมหาดไทย กระทรวงศึกษาธิการ เพื่อให้เกิดประสิทธิภาพและประสิทธิผลในการทํางาน
ด้านพลตํารวจเอกอดุลย์ แสงสิงแก้ว รัฐมนตรีว่าการกระทรวงพัฒนาสังคมและความมั่นคงของมนุษย์ (พม.)กล่าวว่า กระทรวง พม.เป็นกระทรวงด้านสังคม ได้จัดทําแผนยุทธศาสตร์20ปี ตามนโยบายของรัฐบาล โดยมีภารกิจหลากหลาย ดูแลคนตลอดช่วงวัย ให้เติบโตอย่างมีคุณภาพ การป้องกันการตั้งครรภ์ในวัยรุ่น ป้องกันเด็กถูกทอดทิ้ง การดูแลกลุ่มผู้ด้อยโอกาส การจัดหาที่อยู่ให้ผู้ยากไร้ ปัญหาการค้ามนุษย์ ซึ่งทําหน้าที่ทั้งเป็นหน่วยกําหนดนโยบาย ยุทธศาสตร์ วางแผนการทํางานและเป็นหน่วยปฏิบัติงาน มีศูนย์ช่วยเหลือ ดูแล เยียวยา มีกลไกในการดูแลแต่ละเป้าหมาย เพื่อให้บรรลุวิสัยทัศน์คือ “สังคมมั่นคง ประชาชนลดการพึ่งพาจากภาครัฐ”
ทั้งนี้ ในการขับเคลื่อนและปฏิรูปเพื่อให้บรรลุเป้าหมายที่ตั้งไว้ ต้องมีการบูรณาการทํางานทั้งในหน่วยงาน ข้ามหน่วยงาน รวมทั้งภาคประชาสังคม โดยได้มีความร่วมมือกับกระทรวงสาธารณสุขมาอย่างต่อเนื่อง มีแผนงานร่วมกันที่ชัดเจนคือ1.การพัฒนาศักยภาพคนตามช่วงวัย และ2.การสร้างความเสมอภาคเพื่อรองรับสังคมเพื่อรองรับสังคมผู้สูงอายุ ขณะนี้ประเทศไทยมีผู้สูงอายุ10.7ล้านคน ในอนาคตจะเพิ่มเป็น1ใน4ของประชากร รวมทั้งมีผู้พิการขึ้นทะเบียนอีก1.7ล้านคน
“กระทรวง พม. ทํางานกระทรวงเดียวไม่ได้ ต้องบูรณาการข้ามกระทรวง ให้การปฏิบัติงานมีความชัดเจน เช่นโครงการเงินอุดหนุนแก่เด็กแรกเกิดมาตรฐานศูนย์เด็กเล็ก การดูแลผู้สูงอายุ ผู้พิการ ซึ่งกระทรวงสาธารณสุขเข้ามาเกี่ยวข้องทั้งการพัฒนาความสามารถของผู้ดูแล การจัดทํามาตรฐาน รวมทั้งบุคลากรทางการแพทย์ที่เข้ามาคัดกรอง เข้ามาดูแลสุขภาพ” พลตํารวจเอกอดุลย์ แสงสิงแก้ว รัฐมนตรีว่าการกระทรวงพัฒนาสังคมและความมั่นคงของมนุษย์กล่าว
******************* 5 มกราคม 2560
รัฐบาลไทย-ข่าวทำเนียบรัฐบาล-ไอแบงก์ ล่องใต้ลุยงาน ไทยแลนด์ สมาร์ท มันนี่ ขนโปรดีโดนใจ ได้แรงอก เอาใจชาวสุราษฎร์
วันพุธที่ 21 สิงหาคม 2562
ไอแบงก์ ล่องใต้ลุยงาน ไทยแลนด์ สมาร์ท มันนี่ ขนโปรดีโดนใจ ได้แรงอก เอาใจชาวสุราษฎร์
ธนาคารอิสลามแห่งประเทศไทย (ไอแบงก์) ล่องใต้ลุยงาน Thailand Smart Money สุราษฎร์ธานี ขนโปรโมชั่นบริการด้านการเงินอย่างครบเครื่อง ไม่ว่าจะเป็นสินเชื่อที่อยู่อาศัย จะซื้อ จะซ่อม จะสร้าง หรือรีไฟแนนซ์ อัตรากําไรเริ่มต้นที่ 2.25% ต่อปี ธุรกิจท
ธนาคารอิสลามแห่งประเทศไทย (ไอแบงก์) ล่องใต้ลุยงาน Thailand Smart Money สุราษฎร์ธานี ขนโปรโมชั่นบริการด้านการเงินอย่างครบเครื่อง ไม่ว่าจะเป็นสินเชื่อที่อยู่อาศัย จะซื้อ จะซ่อม จะสร้าง หรือรีไฟแนนซ์ อัตรากําไรเริ่มต้นที่ 2.25% ต่อปี สินเชื่อเพื่อธุรกิจทุกขนาด เงินฝากประจําพิเศษ ที่มอบอัตราผลตอบแทนที่คาดว่าจะได้รับสูงสุด 1.90% ต่อปี พร้อมด้วยบริการตะกาฟุลทุกประเภทให้เลือก
งาน Thailand Smart Money สุราษฎร์ธานี จะมีขึ้นระหว่างวันที่ 23-25 สิงหาคม 2562 ณ ชั้น 1 เซ็นทรัลพลาซา สุราษฎร์ธานี โดยภายในงาน ไอแบงก์ ได้เตรียมโปรโมชั่นบริการทางการเงินไปให้บริการอย่างครบเครื่อง ไม่ว่าจะเป็นบริการด้านสินเชื่อที่ตอบโจทย์ครบทุกความต้องการเรื่องที่อยู่อาศัย สําหรับผู้ที่ต้องการ ซื้อ ซ่อม สร้าง หรือ รีไฟแนนซ์ที่อยู่อาศัย คิดอัตรากําไรเริ่มต้นที่ 2.25% ต่อปี ให้วงเงินสูงสุด 20 ล้านบาท เลือกผ่อนได้นานสูงสุด 35 ปี พร้อมฟรีค่าประเมิน (เงื่อนไขเป็นไปตามที่ธนาคารกําหนด) นอกจากนี้ยังมีสินเชื่อธุรกิจสําหรับผู้ประกอบการที่ต้องการแหล่งเงินทุนเพื่อเสริมสภาพคล่องและเสริมแกร่งให้ธุรกิจ ด้วยสินเชื่อเพื่อเสริมสร้างธุรกิจรายย่อยมุสลิม ที่ให้วงเงิน 200,000 บาทต่อราย สินเชื่อ iBank Small SMEs สําหรับผู้ประกอบการขนาดย่อม ที่ให้วงเงินสูงสุด 20 ล้านบาทต่อราย และสินเชื่อ Ibank SMEs Back to Ibank ให้วงเงินสูงสุด สูงสุด 200 ล้านบาทต่อราย ยื่นเอกสารขอสินเชื่อภายในงานรับของที่ระลึกจากธนาคารฟรี
ในส่วนของบริการด้านเงินฝาก ไอแบงก์ มีเงินฝากประจําพิเศษ ที่เป็นเงินฝากประจําที่มีระยะเวลาการฝาก 4 เดือน 7 เดือน 13 เดือน และ 18 เดือน มีผลตอบแทนที่คาดว่าจะได้รับ 1.35% ต่อปี 1.55% ต่อปี 1.75% ต่อปี และ 1.90%ต่อปีตามลําดับ เปิดบัญชีขั้นต่ํา 10,000 บาท ฝากได้สูงสุดไม่เกิน 20 ล้านบาทต่อราย อีกทั้งยังมีเงินรับฝากออมทรัพย์ ibank Step ที่มีอัตราผลตอบแทนที่คาดว่าจะได้รับ 1.20% ต่อปี เปิดบัญชีขั้นต่ํา 10,000 บาท ฝากได้สูงสุดไม่จํากัดจํานวน จองสิทธิ์รับของที่ระลึกได้ภายในงาน นอกจากนี้ยังมีบริการประกันตามหลักอิสลามด้วยบริการตะกาฟุลให้เลือกหลายประเภทจากบริษัทพันธมิตรในเครือมาให้บริการภายในงานเช่นกัน
ผู้สนใจสามารถเข้าไปปรึกษาด้านการเงินได้ที่บูธ ไอแบงก์ ชั้น 1 เซ็นทรัลสุราษฎร์ธานี ตั้งแต่เวลา 10.00-20.00 น.